NaiveNeuron/SloPal huggingface dataset:
Laurenčík, Milan, podpredseda NR SR (2022-03-15):
Jedna faktická, dve faktické poznámky na vaše vystúpenie. Končím možnosť prihlásiť sa. Ako prvý pán poslanec Marian Kotleba.
Hrnčiar, Andrej, podpredseda NR SR (2018-09-13):
Ďakujem. Pán poslanec, chcete doplňujúcu otázku? Nie. Ďalšiu otázku položil pán poslanec Juraj Blanár: „Vážený pán predseda vlády, ako vníma vláda Slovenskej republiky napĺňanie zákona zameraného na boj s byrokraciou?“
Laššáková, Jana, podpredsedníčka NR SR (2015-11-24):
S reakciou pán poslanec Hlina, nech sa páči.
Danko, Andrej, podpredseda NR SR (2024-10-23):
Ďakujem. Na vystúpenie pani poslankyne jedna faktická. Poslanec Pročko.
Bugár, Béla, poslanec NR SR (2013-09-18):
Ďakujem za slovo. Pán kolega Mikloš, bolo by to perfektné, keby tu sedel aj z druhej strany minimálne pán premiér, alebo keby aj kolegovia z vlády a z vládnej moci nejak argumentovali, lebo to, čo ste povedali, to sú odborné veci a ja si myslím, že ťažko by to vedeli vyvrátiť. Pán premiér včera tu kritizoval napríklad privatizáciu SPP, hovoril, že ako zle. No ale že sme získali, ako štát získal niekoľko miliárd eur a že ročne niekoľko sto miliónov eur z dividend, to už, to už, samozrejme, nejak zamlčal. Zamlčal aj to, že jeho rozhodnutím štát získa, samozrejme, len obrovské dlhy, čo sa týka SPP. Viete, ale problém náš je v niečom inom. Keď občan, volič počuje dividenda, ani nevie, čo to je. Ani nemusí, nežije z politiky. Väčšina občanov možnože, možnože ani päťstoeurovú bankovku nevidela, a počuje tu lietať – taká miliarda, toľko sto miliónov eur. Občan verí tomu, že tu je niekto, kto bude garantovať cenu plynu. No a my musíme povedať, že nič negarantuje pán premiér. Nič. Vie garantovať len dve veci: jedna je zisk pre finančné skupiny a druhá garancia je smerom na to, že aj nabudúce sa bude volať Fico.
Rajtár, Jozef, poslanec NR SR (2016-09-13):
No počuli sme veľa slov ohľadne zavedenia náhubkového rokovacieho poriadku, stačilo pritom zopakovať slová vášho predsedu, citujem, „absolútne podporujem ambíciu predsedu Národnej rady Andreja Danka urobiť konečne poriadok v parlamente s opozíciou“. Toto je podstata a alfa, omega celého tohto procesu. A okrem toho tu slúži ešte ako zástupná téma na zakrytie rozkrádačiek, či už dépeháčkových alebo iných, a teraz aj na zakrytie zneužívania maloletých v zariadení prevádzkovanom ďalším vaším človekom. Je utorok ráno, my stále nevieme, či chorvátska polícia zakročila, aby izolovala deti od tých tzv. terapeutov a poskytla im lekárske vyšetrenie. My tu debatujeme o rokovacom poriadku a tie deti mohli prežiť ďalšiu noc plnú zastrašovania. Viete, fascinuje ma, ako ste v SMER-e, poslanci SMER-u precitlivení voči politickej diskusii a ako poslanec, ako môžte byť tak precitlivený na svoj vlastný komfort a úplne necitlivý k ľuďom, ktorí trpia pod váhou vašich rabovačiek a pod tou daňovou a odvodovou záťažou, z ktorých si svoje radovánky a rozkrádačky financujete. Zabúda sa tu pritom, že parlament je nadriadený vláde. Ja viem, že v SMER-e to tak nevnímate, lebo ste len bezduché hlasovacie zariadenia. Nechápete to. Nedokážete to jednoducho pochopiť, že to tak je? Lebo vašou úlohou je len stlačiť gombík. Ale parlament, mimochodom, je to od talianskeho slova parlare – rozprávať, je tu nato, aby diskutoval o všetkých problémoch v štáte, aby riešil systematické veci, aby navrhoval koncepcie, atď. ,vláda je len exekutívna moc podriadená parlamentu. Ja ani nečakám, že sa spamätáte alebo, že to pochopíte, vás treba iba politicky poraziť. (Potlesk.)
Zmajkovičová, Renáta, podpredsedníčka NR SR (2012-09-21):
Ďakujem, pán poslanec. S faktickými poznámkami päť poslancov, šesť, sedem. Uzatváram možnosť prihlásiť sa s faktickou poznámkou. Pán poslanec Kovačócy.
Danko, Andrej, podpredseda NR SR (2023-12-19):
Už vystupujete ďalej? Tak poprosím, aby plynul čas pánovi poslancovi.
J. Berényi, poslanec: (2009-02-17):
A na moje veľké prekvapenie tí istí, ktorí spochybňovali pojmy vžité a zaužívané názvy, predkladajú pozmeňujúci návrh, ktorý hovorí o nekontroverzných osobnostiach a hovorí o tom, že podľa tohto návrhu zákona by sa dali umiestňovať pamätné tabule, sochy, súsošia a tak ďalej pre nekontroverzné osobnosti. A preto sa naskytá otázka, kto určí skupinu nekontroverzných osobností? Ktorý úrad bude mať na starosti určenie práve tých, ktorí sú kontroverzní a ktorí sú nekontroverzní? Nedávno sme taktiež schválili v tejto sále zákon o zásluhách Andreja Dubčeka. Viete koľko poslancov za to hlasovalo? Sedemdesiatsedem. Pardon, Alexandra Dubčeka. (Hlasy v sále.) Viete koľko poslancov za to hlasovalo? Presne sedemdesiatsedem. Tak Alexander Dubček je kontroverzná osobnosť, alebo nie je kontroverzná osobnosť na základe hlasovania poslancov Národnej rady? Napriek tomu, že vžité a zaužívané názvy sú vlastne v niektorých dokumentoch OSN definované, ja som ešte nenašiel medzinárodný dokument, ktorý by určil, ktoré sú nekontroverzné osobnosti a kontroverzné osobnosti slovenskej histórie. A ďalej je tu otázka, čo keď tento návrh bude schválený, urobí prezident Slovenskej republiky? Prezident nepodpísal zákon o učebniciach pre národnostné školy preto, lebo vžité a zaužívané názvy sú nevyčistené, legislatívne neurčené a nezachytené v slovenských právnych normách, a preto by som bol veľmi zvedavý, čo by na to povedal prezident Slovenskej republiky, že či sú vyčistené kontroverzné osobnosti alebo nekontroverzné osobnosti práve v slovenských legislatívnych normách. Ak by bol podpísal prezident takýto zákon, tak pravdepodobne by podľahol znovu politickým tlakom a zároveň tí, ktorí nebudeme hlasovať za tento návrh, len pomáhame teraz prezidentovi, aby som ho nediskvalifikoval pred voľbami prostredníctvom aj tohto návrhu zákona. Viem si predstaviť zase, že keď bude schválený tento návrh, tak my poslanci SMK máme ho navštíviť a požiadať ho, aby nepodpísal tento návrh, nakoľko legislatívne sú tam nečisté výrazy, čo by bolo treba upresniť. Páni poslanci, ktorí ste predkladali tento návrh, musím povedať, že ste nekonzistentní. Máte dvojaký meter, keď chcete presadiť svoje záujmy a vôbec neberiete do úvahy právnu konzistentnosť vašich návrhov. Nástroje vyberáte podľa potreby a vysvetľujete podľa potreby, podľa toho, čo je práve ten váš pôvodný cieľ. A preto za tento návrh my hlasovať nemôžeme už aj z toho dôvodu, aby tu bola právna čistota ohľadom schválených právnych noriem. Ďakujem.
Laššáková, Jana, podpredsedníčka NR SR (2015-04-15):
Na vystúpenie pána poslanca šesť faktických, sedem faktických poznámok, posledný pán poslanec Petrák. Navrhujem, aby sme ukončili faktické poznámky a zajtra... (reakcie z pléna), dobre, dobre. Takže zajtra ráno začneme faktickými poznámkami pánov poslancov Martvoňa, Fronca, Kaníka, Viskupiča, Gibalovej, Bublavého a Petráka. Prajem vám, prerušujem rokovanie a ráno pokračujeme. Pekný večer. (Prerušenie rokovania o 21.54 hodine.)
Budaj, Ján, poslanec NR SR (2016-04-22):
Ďakujem pekne. Tiež som spozornel pri tých úvahách o vedeckej príprave reforiem. Noví ministri z akejsi komickej témy veľmi často ohlasujú reformy. Aj pán minister Plavčan to urobil. Pritom školstvo prežilo za tých dvadsaťšesť rokov poriadne veľa rôznych zmien, ohlasovaných zmien a nestability. Skracovalo, predlžovalo sa základné vzdelávanie, experimentovalo sa s predškolským vzdelávaním, s učňovským vzdelávaním, vysoké školy aj sa premenili, aj sa nepremenili na západný typ, zostali kdesi v polovici, rozmnožili sa univerzity a vysoké školy na úroveň štátu s 10 mil. – 15 mil. obyvateľov. Toto všetko čaká na ministra Plavčana, aby tomu dal odpoveď. Nie je v podobe ďalšieho šamana, ktorý bez vedeckej štúdie, ale skutočne nie formálnej ohlási reformu a potom bude vo vleku toho, že naozaj, nedajboh, nejakú reformu aj uskutoční. Na uliciach stoja učitelia, ktorí upozorňujú, že na konci dňa ide o to, aby oni, títo učitelia, akúkoľvek reformu ministra preniesli do reality. A ak nebude u nich tá vôľa a aj istý komfortný postoj k establishmentu, ktorý vládne, tak nakoniec všetky dobré úmysly vyjdú naprázdno. Myslím, že školstvo úžasne zlyhalo za tie roky, napríklad v oblasti vzdelávania rizikových sociálnych skupín, kde nepochybne rastie analfabetizmus, kde nepochybne klesajú zručnosti a najmä uprostred nejakých osád nám vzniká veľmi vážny problém... (Prerušenie vystúpenia časomerom.)
Čekovský, Kristián, poslanec NR SR (2020-04-20):
Ďakujem pekne. Pozývam členov výboru pre kultúru a médiá na zajtrajšie zasadnutie do miestnosti č. 32 o 10.00. Ďakujem.
Duchoň, Daniel, poslanec NR SR (2014-03-20):
Ďakujem pekne. Dovoľujem si pripomenúť zasadnutie finančného výboru o 12.00 hodine v miestnosti č. 31. Ďakujem.
P. Hrušovský, predseda NR SR: (2004-09-09):
Teraz poprosím opäť pani poslankyňu Sárközy, aby Národnú radu informovala o výsledku a stanovisku gestorského výboru pre sociálne veci a bývanie k návrhu pani poslankyne Angyalovej. Nech sa páči, pani poslankyňa.
Bugár, Béla, podpredseda NR SR (2016-05-24):
Nech sa páči, prezentujme sa a hlasujme o tomto návrhu. (Hlasovanie.) Prítomných 126 poslancov, za návrh hlasovalo 49, proti 23, zdržalo sa 54 poslancov. Konštatujem, že tento návrh nebol schválený, teda nebudeme pokračovať v rokovaní o tomto bode programu. Teraz budeme hlasovať o bode č. 39 nášho programu a to o návrhu skupiny poslancov na vydanie zákona, ktorým sa mení a dopĺňa zákon č. 145/1995 Z. z. o správnych poplatkoch (tlač 75). Prosím teraz spravodajcu z výboru pre hospodárske záležitosti pána poslanca Miroslava Ivana, aby uviedol hlasovanie. (Hlasovanie o návrhu skupiny poslancov Národnej rady Slovenskej republiky na vydanie zákona, ktorým sa mení a dopĺňa zákon Národnej rady Slovenskej republiky č. 145/1995 Z. z. o správnych poplatkoch v znení neskorších predpisov , tlač75.)
Bugár, Béla, podpredseda NR SR (2018-10-23):
Prezentujme sa a hlasujeme. (Hlasovanie.) Prítomných 146, za 82, proti 30, zdržalo sa 34. Konštatujem, že návrh zákona bol schválený. Teraz nasleduje ďalšie prvé čítanie, prosím pani poslankyňu Gaborčákovú, aby uviedla hlasovanie v prvom čítaní o návrhu poslankýň Ďuriš Nicholsonovej a Zimenovej na vydanie zákona, ktorým sa mení a dopĺňa zákon č. 544/2010 Z. z. o dotáciách v pôsobnosti ministerstva práce, sociálnych vecí a rodiny (tlač 1155). [Hlasovanie o návrhu poslankýň Národnej rady Slovenskej republiky Lucie Ďuriš Nicholsonovej a Zuzany Zimenovej na vydanie zákona, ktorým sa mení a dopĺňa zákon č. 544/2010 Z. z. o dotáciách v pôsobnosti Ministerstva práce, sociálnych vecí a rodiny Slovenskej republiky v znení neskorších predpisov a ktorým sa mení a dopĺňa zákon č. 245/2008 Z. z. o výchove a vzdelávaní (školský zákon) a o zmene a doplnení niektorých zákonov v znení neskorších predpisov , tlač 1155.]
Kollár, Boris, predseda NR SR (2022-10-04):
Ďakujem predsedníčke mandátového a imunitného výboru za podané informácie. Otváram rozpravu o tomto bode programu. Pýtam sa, či sa chce niekto prihlásiť do rozpravy. Ak nie, vyhlasujem rozpravu za skončenú. Predsedníčka mandátového a imunitného výboru predniesla návrh uznesenia Národnej rady. Dávam o tomto návrhu uznesenia hlasovať. Prosím, prezentujme sa a hlasujeme. (Hlasovanie.) Prítomných 142 poslancov, za 141, nehlasoval 1. Konštatujem, že sme schválili uznesenie o uplatňovaní a zániku mandátov poslancov Národnej rady a o nastúpení náhradníka na neuplatňovaný mandát poslanca . Teraz prosím pána Petra Cseha, aby sa dostavil do rokovacej sály. Pristúpime k sľubu poslanca. Chcem pripomenúť, že poslanec skladá sľub tak, že po verejnom prečítaní textu sľubu položí prvú ruku na ústavu a povie slovo sľubujem. A potom podá ruku predsedovi Národnej rady. Poslanec svojím podpisom potvrdí zloženie sľubu. Prosím pána Petra Cseha, aby pristúpil pred rečnícke miesto a zložil Ústavou Slovenskej republiky predpísaný sľub. Teraz poprosím podpredsedu Národnej rady Gábora Grendela, aby prečítal ústavné znenie sľubu poslanca. Zároveň prosím všetkých prítomných, aby počas skladanie sľubu stáli.
Uhliarik, Ivan, poslanec NR SR (2014-03-28):
Ďakujem. Súhlasím, pán poslanec Hlina, v tom, že podstata tohto problému nie je v ovplyvnení alebo v úhrade liekov alebo zdravotníckych pomôcok, ako je to v tomto prípade, ale ovplyvnenie tohto problému je v nastavení sociálneho systému na Slovensku. A toto naozaj radím aj predkladateľom, pretože správne si povedal to, že keď sa kvôli kočíkovaniu rodia deti do nevyhovujúcich pomerov, tak ovplyvnime možno tento príspevok pri viacdetných rodinách alebo pri ďalšom dieťati. Ale nie riešiť to takým postupom, ako som povedal v predchádzajúcej poznámke, že tento štát, keď nemá na vážne lieky, nemá na antibiotiká, nemá na lieky na cukrovku, na onkologické ochorenia stopercentnú úhradu, to znamená, nemá stopercentnú úhradu na lieky, ktoré ovplyvňujú chorobu, nemôže dávať peniaze na to, aby sa ovplyvňoval fyziologický stav, v tomto prípade ovplyvňovanie plodnosti. Týmto istým alebo touto istou filozofiou by sme sa naozaj mohli pozrieť na to, či tieto deti alebo tieto rodiny majú peniaze na úhradu doplatkov z antibiotík. Mnohokrát deti, alebo teda rodičia týchto rodín nemajú na autobus, aby išli k lekárovi, aby sa dali vyšetriť, nieto peniaze na iné produkty. A to, čo tu zaznelo, že ak sa nebudú rodiť deti, nebudú sa ani odčerpávať verejné zdroje, tak to je pre mňa veľmi hrôzostrašné, podobne ako v Belgicku, keď boli prijaté... (Prerušenie vystúpenia časomerom.)
Gašpar, Tibor, poslanec NR SR (2024-02-08):
Budeme hlasovať o bode 70 pozmeňujúceho návrhu poslanca Galka.
Žiga, Peter, podpredseda NR SR (2024-02-08):
Pán poslanec Jakab.
Čaučík, Marián, poslanec NR SR (2024-10-23):
Ďakujem. Vážená pani kolegyňa Jurík, rád by som reagoval na váš príspevok najskôr tým, že v KDH si veľmi vážime ženy. Radi ich vidíme v riadiacich funkciách. Domnievam sa ale, že možno pravdou a voľbou pre kariérny rast žien môže byť aj skutočnosť, že ženy sa samé rozhodnú pre iný spôsob alebo cieľ svojej kariéry, napríklad vyučovanie detí doma, v škole alebo v mimovládnom sektore. Jednoducho chcú možno časť svojej kariéry dobrovoľne obetovať pre rozvoj svojej rodiny, a to je v poriadku. Myšlienka povinných kvót na obsadzovanie riadiacich pozícií sa mi preto zdá ako snaha, ktorá im nemusí vôbec pomôcť. Rodová rovnosť ako rovnosť príležitostí pre ženy aj mužov áno, zákonné ustanovenia na dosiahnutie cieľov vyváženosti pod sankciami – neviem. Ďakujem.
Laššáková, Jana, podpredsedníčka NR SR (2012-07-26):
Príjemné dobré ráno, panie poslankyne, páni poslanci, otváram 3. rokovací deň 4. schôdze Národnej rady Slovenskej republiky. Na dnešnom rokovacom dni o ospravedlnenie požiadali páni poslanci: Juraj Blanár, Daniel Krajcer, Viera Mazúrová, Ján Mičovský a Branislav Škripek. Podľa odsúhlasenej zmeny programu pristúpime k rokovaniu o návrhu vlády na skrátené legislatívne konanie o vládnom návrhu zákona, ktorým sa mení a dopĺňa zákon č. 543/2007 Z. z. o pôsobnosti orgánov štátnej správy pri poskytovaní podpory v pôdohospodárstve a rozvoji vidieka v znení neskorších predpisov a doplnení niektorých zákonov. Návrh vlády máte rozdaný pod tlačou č. 164. Vidím, že je tu aj pán minister, aj pani spravodajkyňa, takže môžeme rokovať o tomto bode programu. Poprosím pána ministra pôdohospodárstva a rozvoja vidieka Ľubomíra Jahnátka, aby návrh vlády odôvodnil. Nech sa páči, pán minister. (Rokovanie o návrhu vlády na skrátené legislatívne konanie o vládnom návrhu zákona, ktorým sa dopĺňa zákon č. 543/2007 Z. z. o pôsobnosti orgánov štátnej správy pri poskytovaní podpory v pôdohospodárstve a rozvoji vidieka v znení neskorších predpisov a ktorým sa dopĺňajú niektoré zákony , tlač 164.)
Zemanová, Anna, poslankyňa NR SR (2019-02-06):
Ďakujem pekne. No, presne to sú, Martin, tieto otázky, ktoré sú nejasné, ale pritom keď si otvoríme existujúci zákon, tak hneď prvé štyri body sú tak nastavené všeobecne, že vlastne prostriedky fondu možno poskytnúť na podporu činností zameraných na dosiahnutie cieľov štátnej environmentálnej politiky na celoštátnej, regionálnej alebo miestnej úrovni. Už len z tohto jedného jediného bodu by sa dalo, vlastne všetky tie veci, ktoré v dôvodovej správe sú naznačené, že by sa mali týkať nejakých chránených území alebo chránených vodohospodárskych území, tak predsa to sú ciele štátnej environmentálnej politiky. A je to len o tej forme tej výzvy, kedy teda Environmentálny fond by správne naformuloval. Ale takto keď vy to dáte, že programové aktivity, no mne z toho vyjde, že z toho budú nejaké dokumenty, niečo proste nehmotné, nič, čo vlastne by donieslo kvantifikovateľné výsledky, merateľné výsledky, ktoré, táto novela zákona by prispela k lepšiemu fungovaniu Environmentálneho fondu.
Matovič, Igor, poslanec NR SR (2011-09-07):
Pán poslanec Maďarič, ja si teda dovolím nesúhlasiť s tým vaším názorom, že v prípade ak sa zrušia koncesionárske poplatky, tak ľudia na to doplatia a najviac na to doplatia chudobní. Je to úplne jednoduchá matematika, prvej, druhej, tretej triedy na základnej škole. Dnes chudobní, tí, čo žijú z ruky do úst, a bohatí, tí, čo zarábajú milióny mesačne, platia rovnakú sumu koncesionárskych poplatkov. Ak sa koncesionárske poplatky zrušia a budú sa platiť zo štátneho rozpočtu, tak najviac budú prispievať na to práve bohatí, lebo prispievajú viac cez svoje spotrebné dane, DPH ap. cez svoje dane, a najmenej budú prispievať chudobní. Práve ja sa čudujem, že s takýmto opatrením neprišiel SMER v minulosti, lebo je to jednoznačne prosociálne opatrenie, ktoré pomáha chudobným na úkor bohatých. Ale to už je umenie vaše ako umenie straníckeho demagóga strany SMER, ktorý dokáže aj nazvať čierne bielym alebo biele čiernym.
Blanár, Juraj, podpredseda NR SR (2021-06-29):
Pán poslanec Miroslav Suja.
T. Cabaj, podpredseda NR SR: (2009-05-20):
V rozprave ďalej vystúpi pán kolega Brocka. Pripraví sa kolega Pavol Abrhan.
P. Hrušovský, predseda NR SR: (2005-07-06):
Panie poslankyne, páni poslanci, chcem vás pred rokovaním o ďalšom bode programu informovať o dohode z poslaneckého grémia o ďalšom pokračovaní priebehu rokovania 46. schôdze ako aj o pokračovaní v prerušenom rokovaní 45. schôdze, ktorú som zvolal na základe návrhu skupiny poslancov. Teraz by sme pokračovali v rokovaní 46. schôdzou a bodom programu interpelácie poslancov na členov vlády. Po interpeláciách by sme začali hlasovať o jednotlivých prerokovaných bodoch programu a na záver 46. schôdze by sme vykonali tajnú voľbu, opakovanú tajnú voľbu kandidátov Národnej rady na vymenovanie za člena Regulačnej rady Úradu pre reguláciu sieťových odvetví, ktorú musíme vykonať, keďže nebol ani v druhej, opakovanej voľbe zvolený žiadny kandidát, ktorý bol navrhnutý. Potom by som prerušil rokovanie na obedňajšiu prestávku a pokračovali by sme v rokovaní prerušenej 45. schôdze o 13.00 hodine s tým, že zároveň aj zvolávam na 17.00 hodinu poslanecké grémium, na ktorom by sme sa dohodli o ďalšom spôsobe rokovania 45. schôdze Národnej rady. Je s takýmto postupom súhlas, páni poslanci? Ďakujem pekne. Otváram bod programu interpelácie poslancov. Chcem vás informovať, že do rozpravy som nedostal žiadnu písomnú prihlášku, preto sa pýtam, či sa hlási do rozpravy niekto ústne. Konštatujem, že nie, preto vyhlasujem tento bod programu za skončený. A pristúpime teraz k hlasovaniu o jednotlivých prerokovaných bodoch 46. schôdze. Poprosím pána poslanca Miklušičáka, aby z poverenia výboru, ústavnoprávneho, Národnej rade predložil návrh hlasovaní k prerokúvanému vládnemu návrhu ústavného zákona, ktorý máte ako tlač 1207, a poprosím pána poslanca, aby navrhol návrh prvého uznesenia k predloženému návrhu vlády. J. Miklušičák, poslanec: Vážený pán predseda, v rozprave neodzneli žiadne iné návrhy, preto prosím, dajte hlasovať o tom, že Národná rada Slovenskej republiky sa uznesie podľa § 73 ods. 3 písm. c) zákona o rokovacom poriadku a prerokuje predložený návrh ústavného zákona v druhom čítaní.
B. Bugár, podpredseda NR SR: (2006-04-19):
(Hlasovanie.) Prítomných 134 poslancov, za 125, proti 2, zdržali sa 5, nehlasovali 2. Tento návrh sme schválili. Pán poslanec Brocka navrhuje zaradiť vládny návrh zákona o informačných systémoch verejnej správy, tlač 1381. Pán poslanec, za ktorý bod?
Bugár, Béla, podpredseda NR SR (2016-09-09):
Páni poslanci, nechajte pána poslanca Lipšica vystupovať! Každý, kto chcel, sa mohol prihlásiť do rozpravy. Trikrát som to otvoril a nechajte vystupovať tých, ktorí sa riadne prihlásili. (Reakcie z pléna.) Nech sa páči, pán poslanec Lipšic, máte slovo.
Bugár, Béla, podpredseda NR SR (2017-05-17):
Pán poslanec Fecko, môžte reagovať.
Bugár, Béla, podpredseda NR SR (2017-03-28):
Na vystúpenie pána poslanca s faktickými dvaja, končím možnosť sa prihlásiť. Pán poslanec Kotleba.
Vorobelová, Slavěna, poslankyňa NR SR (2022-12-01):
Ďakujem veľmi pekne za slovo.
Grendel, Gábor, podpredseda NR SR (2021-01-29):
S reakciou na faktické poznámky pani poslankyňa Pleštinská.
Laurenčík, Milan, podpredseda NR SR (2021-06-22):
Ďakujem veľmi pekne. Na vaše vystúpenie evidujem dve faktické poznámky. Pán poslanec Miroslav Suja, ako prvý nech sa páči.
Paška, Pavol, predseda NR SR (2012-11-07):
Ďakujem pekne. Dámy a páni, keďže sme schválili v prvom čítaní obidva návrhy na skrátené legislatívne konanie, chcem požiadať, aby prebehli cez obedňajšiu prestávku výbory tak, aby sme mohli o 14.00 hodine po obedňajšej prestávke pokračovať druhým čítaním o obidvoch týchto návrhoch, vládnych návrhoch, ktoré prerokovávame v skrátenom konaní. Takže vyhlasujem krátku 5-minútovú prestávku a budeme pokračovať v rokovaní. A poobede o 14.00 hodine budeme pokračovať druhým čítaním o vládnych návrhoch, ktoré prerokovávame v skrátenom konaní. Ďakujem pekne. (5-minútová prestávka.) (Po 5-minútovej prestávke.) Dámy a páni, poprosím vás, budeme pokračovať v rokovaní o programe 8. schôdze. Pán poslanec Lebocký ako spravodajca zaujme miesto, pán Mičovský ako navrhovateľ. (Krátka pauza.) Do rozpravy je prihlásený pán Zsolt Simon. Nech sa páči, pán poslanec, máte slovo.
K. Tóthová, poslankyňa: (2001-12-14):
Vážené panie poslankyne, vážení páni poslanci, ja vám ďakujem za pozornosť.
Laššáková, Jana, podpredsedníčka NR SR (2013-09-17):
Ale už si to, aj vy ste právnik, a práve preto, prosím vás pekne, nevykladajme si to už tak.
Paška, Pavol, predseda NR SR (2014-05-14):
Ďakujem. Krátka prestávka do 17.25 hod. a budeme pokračovať v rokovaní. (Krátka prestávka.) (Po prestávke.) Vážené pani poslankyne, vážení páni poslanci, budeme pokračovať v rokovaní programu 35. schôdze. Ešte predtým, pán poslanec Blanár, pán poslanec Blanár, máte procedurálny návrh? Aha, tak potom poprosím pána ministra práce, sociálnych vecí a rodiny Jána Richtera, aby uviedol vládny návrh zákona č. 601 o životnom minime, je to tlač 968. (Rokovanie o vládnom návrhu zákona, ktorým sa mení a dopĺňa zákon č. 601/2003 Z. z. o životnom minime a o zmene a doplnení niektorých zákonov v znení neskorších predpisov a ktorým sa mení zákon č. 571/2009 Z. z. o rodičovskom príspevku a o zmene a doplnení niektorých zákonov v znení neskorších predpisov , tlač 968.)
Tomáš, Erik, minister práce, sociálnych vecí a rodiny SR (2023-11-21):
Pán predseda, kolegovia, kolegyne, ďakujem veľmi pekne. Už tu bolo o tom zákone povedané veľa. Tak len veľmi stručne a vecne zopakujem, že ide o to, chceme zákonom presadiť to, aby každý poberateľ dôchodku, to je jedno či starobný dôchodca, alebo poberateľ invalidného, vdovského, vdoveckého, sirotského či predčasného dôchodku dostal jednorazový príspevok ešte v decembri tohto roku, a to vo výške 300 eur. Chceme takýmto spôsobom ešte doplatiť takúto sumu k 13. dôchodku, ktorý sa momentálne vypláca vo výške od 50 do 300 eur. Ďakujem veľmi pekne.
Grendel, Gábor, podpredseda NR SR (2020-12-17):
Vážené panie poslankyne, vážení páni poslanci, otváram dvanásty rokovací deň 18. schôdze Národnej rady Slovenskej republiky. Na dnešnom rokovacom dni o ospravedlnenie požiadali páni poslanci Baláž, Blcháč, Čepček, Faič, Ferenčák, pani poslankyňa Laššáková, páni poslanci Pellegrini, Puci, Saloň, Šutaj Eštok, Tomáš, Urban a Žiga. Panie poslankyne, páni poslanci, chcem vás informovať, že pani prezidentka vrátila Národnej rade na opätovné prerokovanie novelu zákona č. 544/2010 Z. z. o dotáciách v pôsobnosti ministerstva práce, sociálnych vecí a rodiny, tlač 360. Preto v mene štyroch poslaneckých klubov OĽANO, SME RODINA, SaS a ZA ĽUDÍ podávam návrh na zaradenie tohto nového bodu do programu 18. schôdze a navrhujem, aby ho Národná rada prerokovala ihneď. Je všeobecný súhlas? (Reakcia z pléna.) Nie. Dávam hlasovať. Prezentujme sa a hlasujme. (Hlasovanie.) Prítomných 98 poslancov, za 79, proti 11, zdržalo sa 8, hlasovali všetci prítomní. Konštatujem, že sme tento materiál zaradili do programu 18. schôdze. A skôr ako pristúpime k jeho prerokovaniu, s procedurálnym návrhom pán poslanec Viskupič.
Pčolinský, Peter, podpredseda NR SR (2023-05-10):
S reakciou pani poslankyňa Halgašová.
M. Hort, podpredseda NR SR: (2009-02-10):
Vyhlasujem rozpravu k tomuto bodu za skončenú. A pýtam sa teraz pána podpredsedu vlády, ako navrhovateľ či chce záverečné slovo využiť. Nie. Pán spravodajca, chcete využiť záverečné slovo? Nie. Prerušujem rokovanie o tomto bode programu. Ďakujem aj komisárovi Európskej komisie Jankovi Figeľovi a želám mu aj ja z tohto miesta ešte veľa síl, aby v týchto ťažkých časoch dokázal svoju misiu úspešne zakončiť. Všetko dobré. (Potlesk.) A teraz pristúpime k druhému a tretiemu čítaniu o návrhu na vyslovenie súhlasu Národnej rady Slovenskej republiky s Dohodou o stabilizácii a pridružení medzi Európskymi spoločenstvami a ich členskými štátmi na jednej strane a Bosnou a Hercegovinou na strane druhej . Návrh vlády má tlač 867 a spoločná správa výborov je pod tlačou 867a. Panie poslankyne, páni poslanci, dovoľte mi privítať ministra zahraničných vecí Slovenskej republiky Miroslava Lajčáka, ktorý po prvýkrát sa zúčastňuje na rokovaní Národnej rady Slovenskej republiky. (Potlesk.) Prajem mu z tohto miesta veľa pracovných úspechov a súčasne ho prosím, aby sa teraz ujal slova a návrh vlády odôvodnil. Pán minister, nech sa páči, rečnícky pult je teraz určený pre vás.
Paška, Pavol, predseda NR SR (2013-03-20):
(Hlasovanie.) 141 prítomných, 61 za, 2 proti, 78 sa zdržalo. Tento návrh sme neschválili.
Číž, Miroslav, podpredseda NR SR (2015-09-25):
Ďakujem, pán minister. Pani spravodajkyňa chce zaujať stanovisko v rozprave? Nechce, tak jej ďakujem. Prerušujem rokovanie o tomto bode programu. Teraz nasleduje druhé čítanie o návrhu na vyslovenie súhlasu Národnej rady Slovenskej republiky s Medziamerickým dohovorom o výkone trestných rozsudkov v cudzine z 9. júna 1993 (parlamentná tlač 1670). Opäť pán minister spravodlivosti sa ujme slova a tento vládny návrh odôvodní.
M. Číž, podpredseda NR SR: (2009-10-29):
Nasledujúcim bodom je druhé čítanie o vládnom návrhu zákona, ktorým sa mení a dopĺňa zákon Slovenskej národnej rady č. 330/1991 Zb. o pozemkových úpravách, usporiadaní pozemkového vlastníctva, pozemkových úradoch, pozemkovom fonde a o pozemkových spoločenstvách v znení neskorších predpisov . Tlač 1141, spoločná správa výborov 1141a. Poprosím teraz ministra pôdohospodárstva Slovenskej republiky pána Vladimíra Chovana, aby tento vládny návrh zákona odôvodnil. Máte slovo, pán minister.
Gašpar, Tibor, podpredseda NR SR (2024-10-23):
Ďakujem navrhovateľovi. Dávam slovo spoločnému spravodajcovi z výboru pre vzdelávanie, vedu, mládež a šport pánovi poslancovi Farkašovskému, aby informoval Národnú radu o výsledku rokovania výborov a aby odôvodnil návrh a stanovisko gestorského výboru. Nech sa páči.
Gašpar, Tibor, poslanec NR SR (2024-02-08):
Hlasujeme o bode 9 druhého pozmeňujúceho návrhu poslanca Galka.
Sulík, Richard, poslanec NR SR (2023-12-15):
Ďakujem pekne. Najprv tri krátke poznámky k ľuďom, ktorí tu teraz hovorili. Pán poslanec Kalivoda spomínal výmenu generálnych riaditeľov na ministerstve životného prostredia, teraz tu pán poslanec nesedí, možno ma počuje alebo mu to niekto odkáže, chcel by som celkom hrdo povedať, že na ministerstve hospodárstva som nevymenil jediného generálneho riaditeľa. Potom pán Stachura hovoril, že tých rád vlády je teda 17 plus 6, je tých, je ich naozaj veľmi veľa. Chcem sa neskromne pochváliť, že my sme s Jánom Oravcom štyri rady zlúčili do jednej. A potom pani Kalmárová, ja ju nepoznám osobne, ani som nepozeral dozadu, pani poslankyňa Kalmárová, to ste vy, budem si vás všímať a pamätať, lebo ste veľmi múdro hovorili. Ono to tak býva, že keď vznikne po voľbách a je nové volebné obdobie, tak tí noví poslanci, a tých máme teraz historicky najviac, tak prvých tri, štyri, päť mesiacov ešte riešia kartičky na parkovanie a hľadajú záchody v parlamente, a vtedy sa dá kadečo pretlačiť. No nevyšiel tento zámer vládnej koalícii, keby to robili trochu s rozumom, trochu, trošku decentnejšie, tak si myslím, že by im veľa vecí prešlo. Ale tak ako oni došli na hulváta pretlačiť tu tie najhroznejšie veci, však o tom ešte je tá rozprava a veľmi dobre, že tá rozprava je taká dlhá, lebo naozaj je priestor všetko pekne pospomínať, no tak teraz sa im to takto vrátilo. Budú o jednom bode budú rokovať štyri dni alebo tri dni a to sa síce zdá, že však necháme to do polnoci, lenže prezidentské voľby prvé kolo sú o 67 pracovných, teda maximálne 67 rokovacích dní a som veľmi zvedavý, čo pán Pellegrini na to povie, keď ešte osem pracovných dní pred voľbami my budeme riešiť nejaké zrušenie špeciálnej prokuratúry. No a... (Prerušenie vystúpenia časomerom.)
P. Hrušovský, predseda NR SR: (2004-07-06):
Vážené panie poslankyne, páni poslanci, otváram  rokovanie 29. schôdze Národnej rady Slovenskej republiky. Prosím, aby ste sa prezentovali stlačením hlasovacieho tlačidla, aby som mohol zistiť počet prítomných poslancov na rokovaní Národnej rady. Páni poslanci, prosím, aby ste sa ešte raz prezentovali. (Prezentácia.) 81 prítomných poslancov. Konštatujem, že Národná rada je uznášaniaschopná. Chcem vás informovať, že o ospravedlnenie svojej neúčasti na dnešnom rokovacom dni požiadali páni poslanci a panie poslankyne Abelovský, Beňová, Danko, Duray, Federič, Hurban, Chovanec, Kiňo, Ondrejka a Zuzana Plháková. Ďalej vás chcem informovať, že overovateľmi budú poslanci Tomáš Galbavý a Jaroslav Jaduš, ich náhradníkmi Pavol Abrhan a Maroš Kondrót. Písomný návrh programu 29. schôdze Národnej rady Slovenskej republiky máte rozdaný v laviciach. Teraz pristúpime ku schvaľovaniu návrhu programu 29. schôdze. Chcem sa opýtať prítomných pánov poslancov, či má niekto návrh na zmenu alebo doplnenie jednotlivých bodov programu 29. schôdze Národnej rady Slovenskej republiky? Pán poslanec Ďaďo, nech sa páči. V. Ďaďo, poslanec: Ďakujem pekne. Kolegyne, kolegovia, pán predseda, na 28. schôdzi sme končili program s prísľubom toho, že 29. schôdza sa bude začínať bodom č. 15, a to je návrh poslancov Dagmar Bollovej a Karola Ondriaša na prijatie uznesenia Národnej rady o stiahnutí našich vojsk z Iraku. Dávam procedurálny návrhy, aby dohoda bola dodržaná, aby sme ho prerokovali hneď ako prvý bod rokovania tejto schôdze.
Vážny, Ľubomír, podpredseda vlády pre investície (2013-02-07):
Musel by som dodať iba konfrontačne, že sú to najmä slabo čerpané prostriedky z rokov 2010 a 2011, ale to nechcem dodávať, ale to nechcem dodávať. Takže to je to asi najhoršie na tom celom scenári, ale nechcem konfrontačne. Ďakujem.
Bugár, Béla, podpredseda NR SR (2019-09-13):
Pán poslanec Dostál.
Benčík, Ján, poslanec NR SR (2022-06-24):
Ďakujem pekne. Pán Suja, musím sa uhradiť... ohradiť voči vášmu zavádzajúcemu tvrdeniu, že ja som údajne o... označil 67- či koľko tisíc poľovníkov na Slovensku za nejakých ľudí, ktorí páchajú nejaké priestupky. Nie je tomu tak. A ja väčšinu poľovníkov či lesníkov považujem za slušných ľudí. Ovšem očividne, ako ste aj vy sám priznali, všade sa nájde nejaká tá čierna vrana. No a tie vnadiská, krmoviská, kde sa teda prikrmuje lesná zver vrátane medveďov aj nepovolenými potravinami, zriaďuje kto? Zriaďujú ich niektoré poľovné združenia, no a ich členovia sú za to, samozrejme, zodpovední. Teraz niečo k vášmu emotívnemu zneužívaniu a neetickému zneužívaniu tragickému prípadu z usmrtenia jedného človeka z Liptova medveďom. To znamená, že každému je, normálnemu človeku je takého v tejto veci ľúto a musí vysloviť sústrasť a poľutovanie tým postihnutým, jeho manželke a, a dcéram. To je pochopiteľné. Tak, taká smrť je, samozrejme, strašná. No ale tak pozrite sa, vy ste boli zamestnancom mafiánskeho bosa Mikuláša Černáka, ktorý, ako tu čítam, v roku 2018... 2020 sa priznal k tri... k 16 vraždám, a pokiaľ teda oznámil dohodu o nevine a treste, tak vlastne bude, má mať na krku až 30 vrážd. Čo keby tu teraz niekto začal čítať list pozostalých? Niektoré obete tejto vraždy, za ktorú ste svojím spôsobom nejako spoluzodpovední určite v oveľa väčšej miere vy ako minister Budaj za, za smrť, obete medveďa. Čo keby to začal tuná niekto čítať takýto, takéto niečo? Vy ste predsa cvičili jeho mužov v tom, ako čo najúčinnejšie ublížiť tým, ktorí sa moc nepáčili. Alebo čo keby tu...? A... asi toľko.
Krajčí, Marek, poslanec NR SR (2023-05-03):
Ďakujem pekne. Ja chcem ešte jednu novú tému otvoriť, ale predtým ešte predsa len, pán doktor Urban, myslím, že liekovú knižku vidíte, to znamená, ktoré lieky berie, vidíte. Je pravda, že vy nevidíte to, čo vidí všeobecný lekár, teda tú jeho celú anamnestickú históriu, ale lieky, ktoré tak ako záchranári ich vidia, keď sa tam pripoja, tak okamžite vedia, ak, na akých liekoch je ten pacient, však ten pacient nemusí byť vôbec pri vedomí, tak toto isté vidí aj špecialista. To keby naozaj tak nebolo, tak toto by naozaj bol problém. Hoci ja som tiež špecialista a ako vždycky moja prvá otázka bola, ktoré lieky berete, a bez problémov mi ich väčšinou rodičia teda mojich detí vedeli všetky vymenovať, a tým pádom som vedel tú liečbu, samozrejme, ordinovať. Ale viem si predstaviť, že môžu byť niektorí ľudia, čo zabúdajú, najmä tí starší, demencia je tam a tak ďalej. Takže... ale naozaj tá lieková knižka, tú by ste podľa mňa mali k nej mať prístup. Eventuálne sa môžeme potom na výbore ešte na túto tému aj pobaviť, zistiť teda, že kde je problém. Ja som chcel ešte otvoriť jednu tému, a to je, v tejto novele dochádza k posunu limitov pre výdavky na lieky na výnimky. A tu naozaj tiež momentálne tá situácia je taká, že tie lieky, ktoré mali vstupovať do kategorizácie z tých takých, by som povedal, liekov, ktoré boli inovatívne, ktoré boli relatívne drahšie, tak sa predpokladalo, že tak ako budú vstupovať, tak budú postupne klesať lieky, ktoré budú zdravotné poisťovne predpisovať na výnimky, ale tá prax ukazuje, že žiaľ, nedarí sa úplne ukončiť liečbu pacientov, ktorí sú liečení na výnimky, a poisťovne už teraz avizujú, že sú týmto stropom viac-menej obmedzované, aby túto liečbu pacienti ďalej mohli brať. Takže ja vítam z tohto pohľadu ten návrh ministerstva zdravotníctva, že ten limit 3,9 % výdavkov na lieky pre rok ´23 je zrušený a pre rok ´24 zaviedli limit 2,9 %. Teda pardon, limit 2,9 % pre rok ´24 zvýšili na 3,9 %. Je pravda, že toto pravdepodobne bude mať vplyv na rozpočet viac ako 10 miliónov eur a s týmto podľa mňa by malo počítať ministerstvo financií pri tom, keď bude zvažovať dofinancovanie sektoru v rámci tohto roka. Takisto by som chcel upozorniť na návrh, ktorý uvoľňuje kritériá nákladovej efektívnosti pre vstup liekov do systému. Ja myslím, že tak ako to bolo doteraz, to bolo dobre nastavené, a to tým, že bolo potrebné, aby boli splnené dve zo súčasných podmienok, zlepšenie v klinickom ukazovateli o 30 % a zároveň preukázanie, že nie je iná intervencia hradená v danej indikácii, v tom prípade sa potom zvoľnili kritériá nákladovej efektívnosti lieku. Teraz je tam navrhnuté, aby tieto podmienky mohli platiť jednotlivo a nie teda súčasne, čo si my myslíme, že nie je dobrý návrh v tejto situácii, v ktorej sme, a teda budeme navrhovať, aby to zostalo tak, ako to bolo doteraz v zákone. Ďakujem zatiaľ pekne.
Kollár, Boris, predseda NR SR (2021-12-10):
Prosím, prezentujme sa a hlasujeme. (Hlasovanie.) Prítomných 89 poslancov, za 85, proti žiadny, zdržali sa 2, nehlasovali 2. Uvedený návrh sme schválili.
Jurinová, Erika, podpredsedníčka NR SR (2014-07-01):
Na vaše vystúpenie, pán poslanec, chcú reagovať dvaja páni poslanci faktickou poznámkou. Uzatváram možnosť prihlásiť sa. Nech sa páči, pán poslanec Kaník.
Hatráková, Katarína, poslankyňa NR SR (2020-04-22):
Ešte pozmeňujúci. Ešte tam bol pozmeňujúci návrh.
Figeľ, Ján, podpredseda NR SR (2014-09-23):
Ďalším rečníkom prihláseným do rozpravy je Ľuboš Blaha, nech sa páči.
Kamenický, Ladislav, poslanec NR SR (2014-09-16):
Ďakujem. Pán poslanec Chren, no toto považujem za riadne nafúknuté vystúpenie. Ospravedlňujem sa za ten výraz, ale skutočne, áno, spomínali ste nejakých 260 miliónov, ktoré to má priniesť, 300 miliónov. A stále rozprávate o tom, ako niekoho zdierame a podobne. Ja si pamätám na debatu, keď sme tu debatovali medzi sebou, ako nám unikajú niekde medzi prstami 2 mld. eur, na ktoré nikto nemal nikdy dosah. A v podstate keď pán minister urobí opatrenia, ktorými skutočne prinesie do tej štátnej kasy tie milióny, tak o chvíľu nám bude vadiť ešte, že aj tie výnosy, teda príjmy do štátnej kasy sa nám zvyšujú? Čiže toto považujem absolútne za nekorektné. Čiže ten zdroj príjmov nemusí byť len o tom, že zvyšujeme dane, ako tu stále hovoríte, myslím, spomínate všetci. Takže to je jedna vec. Druhá vec. Že trestáme podnikateľov? Viete dobre, že náklady vždy súvisia s výnosmi. A to je práve princíp toho, čo sa tu deje. A myslím si, že ešte to, že sme to nastavili na tých 80 %, je veľkorysé voči podnikateľom. Povedzme si otvorene, čo všetko podnikatelia využívajú na súkromné účely a bavme sa aj o tom, že niektoré veci skutočne využívajú iba na súkromné účely a sú v nákladoch. A by nemali byť vôbec v nákladoch tieto čiže ani tých 80 %, o ktorých sa bavíme. Čiže dávame im tu nejaké bianko povolenie na to, dobre, nech si dajú tých 80 %. A, samozrejme, musí ten náklad súvisieť. Niekto tu spomínal kosačku. Myslím, že to bol pán Kollár. No tak asi keď ten podnikateľ nemá svoj podnikateľský priestor, nemá tam žiadny trávnik, tak asi tú kosačku si ťažko môže dať do nákladov. A pokiaľ ide o fotoaparát, nemyslím si, že sa tiež nedá zistiť, na čo používal ten fotoaparát. Keď to nejako zdôvodní, myslím, ten daňový úradník mu to uzná. Ďakujem pekne.
P. Paška, predseda NR SR: (2009-10-22):
(Hlasovanie.) 142 prítomných, 82 za, 3 proti, 54 sa zdržalo, 3 nehlasovali. Sme v treťom čítaní . Otváram rozpravu. Predpokladám, že prihlásená kolegyňa a kolega, máte záujem o rozpravu? Nie. Pán poslanec Kahanec? Nie. Vyhlasujem rozpravu za skončenú. Pán spravodajca.
Glváč, Martin, podpredseda NR SR (2016-10-20):
S faktickými nikto. Ukončujem možnosť sa prihlásiť. Vyhlasujem rozpravu za skončenú. Chce k rozprave zaujať stanovisko pani navrhovateľka? Nie je tomu tak. Pán spravodajca, nech sa páči. Či áno? Pardon, pardon, nech sa páči. (Reakcia navrhovateľky.)
Hrušovský, Pavol, podpredseda NR SR (2011-09-14):
Hlasujeme páni poslanci o návrhoch zo spoločnej správy, tak ako ich uviedol pán spoločný spravodajca. Dušan Švantner, pustím za chvíľočku, len... Hlasujeme.
M. Číž, poslanec: (2004-06-17):
Zároveň prosím, je nesmierne chvályhodné, že vláda Slovenskej republiky organizovala širokú povedzmeže verejnú diskusiu, aj keď o nej máme menej informácií. A možno by sme ju boli mali, keby to zhodnotenie sme boli dostali. Problémom je, že mám tu česť byť členom výboru pre verejnú správu, ktorý je zároveň gestorským pre reformu verejnej správy, a v tomto výbore, vážený pán podpredseda, nikto nepovedal o fiškálnej decentralizácii, o jej koncepcii, zmysle a hlavne o zásadných predpokladoch, ktoré sa majú dosiahnuť, nikdy nič. Z toho vyplývali moje kritické slová a z ničoho iného. Okrem toho, vážený pán podpredseda, je nemysliteľné, keďže vieme, že podľa Ústavy Slovenskej republiky možno obciam ukladať povinnosti iba zákonom. Tak také otázky, ako sú kritériá pre spôsob rozdeľovania a poukazovania výnosu dane, je vylúčené, aby boli v nariadení vlády, lebo to nariadenie by bolo protiústavné. A jednoducho forma pre takýto spôsob nakladania s daňou a určovanie kritérií na rozdeľovanie je nevyhnutné, aby boli súčasťou zákona. Tak len na to upozorňujem. Ale, hovorím, o ďalších veciach, ktoré sa dotýkajú členenia zákona, o jednotlivých údajoch budeme hovoriť v rámci druhého čítania, pretože naozaj autentické znenie a o autentickom znení som hovoril, pretože by som vám mohol veľmi ľahko ukázať, aké rozdiely sú medzi tými materiálmi, ktoré ste rozdávali 6. apríla, a tými, ktoré máme k dispozícii ako oficiálnu tlač, ktoré boli schválené vládou Slovenskej republiky. Okrem toho na tom stretnutí som sa zúčastnil z Národnej rady ešte s dvomi kolegami, nikto iný o tom informovaný nebol. Brali sme to iba ako predbežnú informáciu s tým, že podrobné informácie, ktoré sú späté aj s možnosťou klásť otázky a dostávať na ne odpovede, dostaneme v rámci štandardného prostredia, ktoré má vytvorené na základe zákona. Takže iba toľko zatiaľ a ďakujem za pozornosť. (Potlesk.)
Bugár, Béla, podpredseda NR SR (2018-06-13):
Nech sa páči, prezentujme sa a hlasujme. (Hlasovanie.) Prítomných 142 poslancov, za 60, proti 46, zdržalo sa 36 poslancov. Konštatujem, že návrh sme neschválili.
Laššáková, Jana, podpredsedníčka NR SR (2015-11-12):
Ďakujem pekne, pán spravodajca. Zaujmite miesto určené pre spravodajcov. Otváram všeobecnú rozpravu. Do rozpravy som nedostala žiadnu písomnú prihlášku. Pýtam sa, či sa chce niekto prihlásiť do rozpravy ústne. Nie je tomu tak. Vyhlasujem rozpravu za skončenú a prerušujem rokovanie o tomto bode programu. Ďalším bodom programu je druhé čítanie o vládnom návrhu zákona o dobrovoľnej vojenskej príprave a o zmene a doplnení niektorých zákonov . Vládny návrh zákona má parlamentnú tlač 1680, spoločná správa výborov má tlač 1680a. Pán minister obrany, poprosím vás o uvedenie aj tohto vládneho návrhu zákona. Nech sa páči, máte slovo.
Šimečka, Michal, podpredseda NR SR (2023-12-13):
Ďakujem veľmi pekne. Reagoval na vystúpenie pána Mikulca, resp. na časť, ktorá sa venovala pánovi ministrovi životného prostredia. Ďalší vystúpi pán poslanec Šmilňák.
Glváč, Martin, podpredseda NR SR (2019-06-19):
Ďakujem, pán minister. Dávam slovo spoločnému spravodajcovi z výboru pre pôdohospodárstvo a životné prostredie poslancovi Mikulášovi Krajkovičovi, aby informoval Národnú radu o výsledku rokovania výborov a aby odôvodnil návrh a stanovisko gestorského výboru. Nech sa páči, pán poslanec.
Horecký, Ján, dočasne poverený minister školstva, vedy, výskumu a športu SR (2023-02-09):
... ale aj vymôcť dodržiavanie povinností z nej transponovaných. Vážený pán poslanec, z dôvodu súčasného vplyvu audiovizuálnych mediálnych služieb na spôsob, akým si ľudia vytvárajú názory, majú používatelia oprávnený záujem vedieť, kto je za obsah týchto služieb zodpovedný. V tomto smere samotná smernica o audiovizuálnych mediálnych službách inštruuje členské štáty na legislatívne zabezpečenie prístupu k informáciám o poskytovateľoch mediálnych služieb, a to aj samotným národným regulátorom. Tieto informácie však môžu byť relevantné a správne, len ak sú validované regulátorom. S cieľom dosiahnuť tento želaný stav vzniká register v oblasti médií a audiovízie, ktorý umožní prístup verejnosti k relevantným informáciám o obsahových službách a ich poskytovateľoch. Evidenčné administratívne konania v oblasti poskytovania audiovizuálnych mediálnych služieb sú nevyhnutným predpokladom na získanie a validáciu informácií vyžadovaných smernicou... (Prerušenie vystúpenia predsedajúcim.)
Ľ. Kaník, minister práce, sociálnych vecí a rodiny SR: (2002-11-06):
Týchto deväť noviel zákonov je reakciou na opatrenia vlády Slovenskej republiky pri príprave návrhu štátneho rozpočtu na rok 2003. Ich prijatie podmieňuje vyvážené zostavenie štátneho rozpočtu a verejných rozpočtov tak, aby sa tento systém nedostal do nerovnováhy. V snahe zabrániť negatívnemu ovplyvneniu ekonomických podmienok Slovenskej republiky v roku 2003 navrhuje vláda, aby sa Národná rada Slovenskej republiky uzniesla na skrátenom legislatívnom konanie o uvedených vládnych návrhov zákonov. Ďakujem.
Hladký, Pavol, poslanec NR SR (2011-07-07):
Ďakujem za slovo, pán predsedajúci. Ja by som chcel dať návrh, aby Národná rada Slovenskej republiky pridelila návrh, o ktorom rokujeme, na prerokovanie ústavnoprávnemu výboru a výboru pre obranu a bezpečnosť ako gestorskému výboru a aby tieto výbory o tejto správe ešte rokovali s termínom rokovania ihneď. Ďakujem za slovo.
Novotný, Viliam, poslanec NR SR (2011-12-13):
... dovoľte, aby som vám predniesol návrh na uznesenie Národnej rady Slovenskej republiky. Návrh uznesenia Národnej rady Slovenskej republiky z 13. decembra 2011. Národná rada Slovenskej republiky podľa § 89 ods. 1 zákona Národnej rady Slovenskej republiky č. 350/1996 Z. z. o rokovacom poriadku Národnej rady v znení neskorších predpisov na návrh vlády Slovenskej republiky súhlasí s tým, že návrh Výboru Národnej rady Slovenskej republiky pre zdravotníctvo na vydanie zákona, ktorým sa mení a dopĺňa zákon č. 578/2004 Z. z. o poskytovateľoch, prerokuje v skrátenom legislatívnom konaní na 26. schôdzi Národnej rady Slovenskej republiky.
Jahnátek, Ľubomír, minister pôdohospodárstva a rozvoja vidieka SR (2014-12-04):
Ďakujem pekne. Požiadali ste ma, aby som sprostredkoval túto vašu požiadavku. Určite budem informovať pána ministra Boreca.
Pleštinská, Zita, poslankyňa NR SR (2021-03-18):
Ďakujem pekne. Vážený pán predsedajúci, v rozprave vystúpili traja poslanci. Pán predsedajúci, dajte, prosím, hlasovať o tom, že Národná rada Slovenskej republiky sa uzniesla v súlade s § 73 ods. 3 písm. c) zákona o rokovacom poriadku prerokovať predložený návrh zákona v druhom čítaní.
P. Paška, predseda NR SR: (2007-10-25):
S faktickými poznámkami – páni poslanci Markovič, Tóthová, Sabolová, podpredseda Číž, pán poslanec Bobrík, Ďuračka a Ivančo. Končím možnosť prihlásiť sa. Ešte pán poslanec Janiš. Dobre. Končím možnosť prihlásiť sa. Nech sa páči, pán poslanec Markovič ako prvý.
Zajac, Pavol, poslanec NR SR (2015-12-02):
Prosím, pán predsedajúci, aby ste dali hlasovať o tom, že Národná rada sa uzniesla v súlade s § 73 ods. 3 písm. c) zákona o rokovacom poriadku prerokovať predložený návrh zákona v druhom čítaní.
P. Hrušovský, predseda NR SR: (2004-12-10):
(Hlasovanie.) 142 prítomných, 141 za, 1 proti. Návrh sme schválili. Ďalšie návrhy podala pani poslankyňa Černá.
Bugár, Béla, podpredseda NR SR (2017-04-07):
Pán poslanec Mihál.
Kažimír, Peter, podpredseda vlády a minister financií SR (2018-12-04):
Ďakujem. Návrh zákona upravuje základné pravidlá riešenia sporov týkajúcich sa zdanenia, ktorých zámerom je najmä zamedzenie dvojitého zdanenia a zachovanie s tým súvisiacich práv dotknutých daňových subjektov. Prípadné spory môžu vzniknúť na základe zmluvy o zamedzení dvojitého zdanenia s členskými štátmi alebo tretími štátmi, alebo na základe arbitrážneho dohovoru. Konanie o zamedzení dvojitého zdanenia podľa jednotlivých častí zákona začína vždy na základe žiadosti dotknutého daňového subjektu. Každý spor môžu zainteresované štáty riešiť vzájomnou dohodou. Ak k vzájomnej dohode nedôjde, dotknutý daňový subjekt môže podľa nastavených pravidiel využiť možnosť vyriešenia sporu prostredníctvom poradnej komisie zloženej z nezávislých expertov. Zefektívnením existujúcich pravidiel riešenia sporov dôjde k účinnému zamedzeniu dvojitého zdanenia, čím sa zvýši úroveň udržiavania medzinárodných záväzkov zo strany členských a zmluvných štátov a posilní sa celková dôvera verejnosti, občanov a daňových subjektov v spravodlivosť a spoľahlivosť daňových systémov. Ďakujem.
Aštaryová, Zuzana, poslankyňa NR SR (2011-03-29):
Takže, vážený pán predsedajúci, k návrhu zákona vystúpil v rozprave jeden poslanec a bol podaný jeden doplňujúci návrh. Teraz teda pristúpime k hlasovaniu o bodoch zo spoločnej správy. Spoločne o bodoch 1, 2 s odporúčaním gestorského výboru schváliť.